Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 611

9. A fittség vizsgálata során a tanár egészség- és test-kulturális alapismereteket ad át, ezen ismeretek elsajátítása a rendszeres, tudatos testedzésre mozgósít, így nagymértékben hozzájárul, hogy fiataljaink mind nagyobb hányada felismerje, megtapasztalja, hogy a rendszeres fizikai aktivitásra szánt idõ és anyagi ráfordítás többszörösen megtérül, ha az egészség, a cselekvõképesség és a jó közérzet egész életünk folyamán megmarad. A testnevelõ által elvégzendõ feladatok Egységes minõségellenõrzés Az országosan egységes adatszolgáltatáshoz tanév elején és a tanév végén meg kell mérni a fizikai állapot minõsítéséhez szükséges motorikus próbákban elért teljesítményt, és a mért eredmények, pontértékei alapján kell az értékelést és a minõsítést elvégezni. A testnevelõ pedagógus ismerje meg azon gerinc és izületvédelmi szabályokat, amelyeket a fizikai teherbíró-képesség mérésekor alkalmaznia kell (lásd fizikai teherbíróképesség mérésrõl 2001-ben kiadott OM tájékoztatót). A testnevelõ részére létezik olyan izomteszt sorozat is (információ a www.gerinces.hu honlapon), amellyel a tanulók testtartásért felelõs izmainak erejét és nyújthatóságát mérheti fel, és ezzel növelheti a tanulók érdeklõdését a testnevelési órákon rendszeresen végzett tartásjavító gyakorlatok iránt. Egységes minõségbiztosítás Fel kell tárni az egészség szempontjából leglényegesebb kondicionális képességek területén mutatkozó esetleges hiányosságokat, és képesség szerinti differenciált terheléssel törekedni kell azok mielõbbi felszámolására. Rendszeres testedzési lehetõség biztosításával – a tanárnak, a tanulónak és a szülõnek – törekedni kell az egészséges létezés stabilabb megtartását elõsegítõ „kell szint” megtartására. Folyamatos visszacsatolás A tanulók aktív közremûködésével, a megtervezett foglalkozások keretében végzett rendszeres testedzés hatásának elemzése. Az elért változás nyomon követésének biztosítása: a tanár, a diák és a szülõ számára. A pillanatnyi fizikai állapottal való szembesülés során a fiatalok önismeretének, tárgyilagos önértékelésének, akaratának és önbecsülésének fejlesztése. Az adatok nyilvántartása Az oktatásban Az „Egyéni adatlapokat” osztályonkénti bontásban a vizsgálatot elvégzõ tanár kezeli. Osztályonkénti adatlapot a vizsgálatot végzõ tanár vezeti. Intézményi osztályonkénti összesített adatlapot a vezetõ testnevelõ (vagy az iskolatitkár) állítja össze a tanév végén mért eredmények alapján, majd az intézmény vezetõjének aláírásával hitelesítve továbbítja az iskolaegészségügy felé. Az egészségügy területén Az egészségügyiek – a tanév végén mért adatok alapján elkészített – Intézményi osztályonkénti összesített adatlapról átvezetik az Iskola-egészségügyi szûrõlap “B” oldalán e célból feltüntetett táblázatba a tanulók általános fizikai teherbíró képességének minõsítését. Javaslat: ha mód van rá, a gyenge fizikuma miatt kiszûrt egészségileg hátrányos helyzetû fiatalokról az egészségügyiek is vezessenek egyéni nyilvántartási lapot. Osztályonként összesített adatlap a tanulók fizikai teljesítményének nyilvántartásához A tanuló neve Születési: év, hó, nap A felmérés ideje: tanév Minõsítés: Pontszám összesen Cooper-teszt futással, ill. úszással (m) ill. 1609 m, vagy 2000 m síkfutás, ill. 500 m úszás (min., sec.) Helybõl távolugrás Fekvõtámaszban karhajlítás és nyújtás (db) Egykezes lökés ügyesebb kézzel dobóterpeszbõl tömött labdával (m) Hasonfekvésbõl törzsemelés és -leengedés(db) Kétkezes labdadobás hátra, a fej fölött tömött labdával (m) Hanyattfekvésbõl felülés térdérintéssel (db) T P T P T P T P T P T P T P Õsz Tavasz Õsz Tavasz Õsz Tavasz Õsz Tavasz Õsz Tavasz Õsz Tavasz MAGYAR NYELV ÉS IRODALOM 5–8. évfolyam Alapelvek, célok Az anyanyelvi és irodalmi nevelés megérteni, beszélni, írni, gondolkodni tanít, ezzel valamennyi tantárgy, integrált tantárgy tanulását segíti. Ugyanakkor az anyanyelvi kompetencia valamennyi mûveltségi terület – tantárgy, modul – feladata. Az anyanyelv ugyanis az emberi kommunikáció, a gondolkodás és a tanulás elõfeltétele és legfõbb közege. Az irodalom, mint nyelvi mûvészet a kultúra egyik fõ hordozója és megújítója, ugyanakkor a szövegértési és szövegalkotási képességek fejlesztésének egyik legátfogóbb és leghatékonyabb eszköze. Az elõzõekbõl következik, hogy az anyanyelvi és irodalmi nevelés alapvetõ célja és feladata a jövendõ tanulmányokhoz szükséges és a felnõtt életben használandó olvasni és írni tudás (szövegértés, szövegalkotás) gondozása és továbbfejlesztése. A diákok az iskoláztatás e négy évében igen nagy lépést tesznek (tehetnek) a szociális érésben, az önmagukra eszmélésben, kortársaik megismerésében, környezetük összefüggéseinek megértésében. E szakasz alapozza meg viszonyukat a nemzeti kultúrához, melyen keresztül átélhetik a magyar nyelv és a magyar kultúra elválaszthatatlanságát. Célunk tehát az értelmes beszéd, az értõ olvasás és a helyesírás készségének a kialakítása, fejlesztése, azaz a biztos kommunikációs készség elsajátíttatása. A Nemzeti alaptanterv kiemelt feladatként kezeli a megismerési képességek fejlesztését, különös tekintettel a megfigyelési, kódolási, értelmezési, indoklási, bizonyítási képességekre, amelyek az információs és kommunikációs kultúra szerves részét képezik. Kommunikációs kultúránk alapja az anyanyelv tudatos és igényes használata, valamint az idegen nyelvû, illetve a különbözõ kultúrák közötti információcsere. Minden mûveltségi területen, de a magyar nyelv és irodalom mûveltségi területen különösen nagy gondot kell fordítani a kritikai és a kreatív olvasási képesség fejlesztésére, beleértve mind a valós, mind a virtuális csatornákon keresztül felfogott jelek befogadását, értelmezését és megválaszolását. A tanulókat az elektronikus média hatásmechanizmusának megértésére, a különbözõ médiumokban való eligazodásra, a szükséges információk megtalálására kell nevelni. Olyan fiatalokat kell oktatni és nevelni, akik sikeres tanulási stratégiákkal rendelkeznek, és képesek is felhasználni az információs világháló adta lehetõségeket és eszközöket, s ezáltal birtokolják az élethosszig tartó tanulás képességét. Az információs és kommunikációs kultúra döntõ tényezõje az egyén szocializációjának, a társadalmi érintkezésnek, az egyéni és közösségi érdek érvényesítésének, egymás megértésének, elfogadásának és megbecsülésének. Az anyanyelv sokoldalú és árnyalt fejlesztése a társadalmi kommunikáció alapja. Az anyanyelv a kultúra közvetítõje. Lehetõvé teszi az értelmi képességek fejlõdését, az értékek sokoldalú és irányú megismerését, segíti a társas kapcsolatok megfelelõ, az empátián, a másság elfogadásán alapuló kialakulását és fejlõdését; ezáltal a társadalomba való beilleszkedés elengedhetetlen feltétele. A társadalom kisebb-nagyobb közösségeiben való részvétel, a hatékony szereplõként való viselkedés feltételezi az anyanyelv biztos ismeretét. Az anyanyelvi nevelés alapvetõ feladata az anyanyelvi kompetencia fejlesztése. A kompetencia oly módon érvényesül, hogy a tanulók az életkorunknak megfelelõen birtokolják a szóbeli és írásbeli kommunikáció képességét. A nyelvi kompetencia döntõ eleme a kommunikációs helyzetek megfelelõ értelmezése, a megértés képessége és a megértéssel összhangban álló aktív részvétel a kommunikációs folyamatokban. A folyamatosan fejlõdõ szövegértési és szövegalkotási képességek teszik lehetõvé, hogy az egyén önállóan és másokkal együttmûködve képes legyen a verbális, valamint a nem verbális kommunikáció eszközeinek és kódjainak a különbözõ információhordozók üzeneteinek megértésére és feldolgozására. A tanulókat képessé kell tenni, hogy megértsék a különbözõ céllal és helyzetben létrejött szövegeket, azokat tudják értelmezni, kritikusan vizsgálni. A szövegek értelmezésekor fel kell ismerniük nemcsak a szó szerinti, hanem az átvitt jelentést is. Meg kell õket tanítani arra is, hogy szövegalkotáskor vegyék figyelembe a beszédhelyzetet, a hallgató(k) igényeit, a különbözõ szövegmûfajok sajátosságait és normáit, a morális, esztétikai és kulturális elvárásokat. Ennek elõfeltétele, hogy a tanulók ismerjék meg az anyanyelvük rendszerét, annak jelenét és múltját. Az anyanyelv kellõ színvonalú ismerete alapul szolgál más nyelvek megismeréséhez és elsajátításához. Az anyanyelv az egyéni és a kollektív tudatvilág a társadalom múltját is õrzi: hagyományõrzõ és -mentõ funkciója révén a nemzeti identitástudat megalapozója. Az anyanyelvi és irodalmi nevelés elválaszthatatlan egységet alkot, így szolgálja az anyanyelvi kompetencia fejlesztését. A nyelv ugyanis – mint grammatikai rendszer és stilisztikai mód – az irodalom anyaga, megvalósulási formája. Kultúrát közvetít, lehetõvé teszi az értékek megismerését, az értelmi képességek fejlesztését, a társas kapcsolatok kialakítását. Tehát a tanulók logikai funkcióinak, erkölcsi magatartásának, esztétikai érzékük kibontakozásának letéteményese. Az anyanyelvi és irodalmi nevelés beszélgetések és olvasmányok feldolgozása révén tartalmakkal tölti meg a tanulók érzelmi kapcsolatok iránti igényét, átélhetik a szolidaritás, az együttmûködés érzését és élményét. Az anyanyelv- és irodalomtanítás tehát bátorító, önbizalmat növelõ, ezzel is az önismeretet elõsegítõ nevelés. Ezt szolgálja: a játékosság, az alkotóképesség fejlesztõ támogatása, az életkorra jellemzõ érdeklõdés, a kíváncsiság kielégítése és irányítása az olvasás, az önmûvelés irányába. Az anyanyelvi és irodalmi nevelés sok lehetõséget nyújt a kritikus gondolkodás fejlesztésére: a problémamegoldó és a fogalmi gondolkodásra, a térben és idõben való tájékozódásra, az ellentétek, a párhuzamok, az ok-okozati viszonyok feltárására is. Az irodalmi mûvekkel folytatott aktív kommunikáció révén jön létre a kapcsolat a múlt, a jelen és a jövõ között. Ez biztosítja a kultúra folytonosságát és folyamatos megújulását, segíti az egyént kulturális önazonosságának kialakításában, valamint meghatározó szerepe van az emberi és társadalmi problémák megértésében, átélésében, az azok megoldására való hajlam kialakításában, a saját és mások kultúrájának megismerésében, az én és a mások közötti különbség megfogalmazásában és a másság erre épülõ elfogadásában, tiszteletében. Továbbá fejleszti az emlékezetet, az élmények feldolgozásának és megõrzésének képességét. Hozzájárul a történeti érzék kialakulásához. Segíti a tanulókat abban, hogy kialakuljon bennük a tradíció elfogadásának és alakításának párhuzamos igénye. Az irodalmi nevelésnek a korábban említett célokon túl feladata az olvasási kedv felkeltése, az irodalomnak, mint mûvészetnek, mint az emberi kommunikáció sajátos formájának megszerettetése, közlésformáinak, kifejezési módjainak a megismertetése. Az irodalmi mûvek olvasása és értelmezésének elsajátítása, gyakorlása képessé teszi a tanulókat az esztétikai, morális és kulturális értékek befogadására. Fejleszti a kritikai érzéküket, empátiájukat; segíti õket abban, hogy megértsék az emberi, társadalmi problémákat, tudatosabbá váljon önmagukhoz és a környezetükhöz való viszonyuk. Lehetõséget teremt az ön- és emberismeret, a képzelet, a kreativitás és a kritikai gondolkodás fejlesztésére, miközben a tanulók megismerik a sokoldalú és sokjelentésû hagyomány fogalmát, a nyelvi és mûvészeti konvenciókat. Mindezekben szoros szálak fûzik a Mûvészetek, az Ember és társadalom, az Élõ idegen nyelv és az Informatika mûveltségi területek céljához és tartalmához. Az anyanyelvi és irodalmi nevelés az 5–8. évfolyamon egységes kerettantervi anyagban – fejlesztési feladatokban, témakörökben, tananyagtartalmakban, tanulói tevékenységekben és továbbhaladási feltételekben – épül egymásra. Ugyanakkor a két szakasz több vonatkozásban eltér egymástól. Az 5–6. évfolyam folytatja és továbbfejleszti az elsõ szakaszban (1–4. osztály) kialakult szóbeli és írásbeli képességeket: a beszédértést, a szóbeli önkifejezést, a szóbeli és az írásos szövegmûfajok megértését, az írást, a sokirányú kreativitást. Az 5–6. évfolyamon irodalmi és nem irodalmi szövegek feldolgozásával bevezeti a gyermekeket az anyanyelv életének, a magyar nyelv használatának megértését elõsegítõ rendszerébe olyan módon, hogy megismerteti a magyar irodalom néhány összetettebb emberi kapcsolatokat megjelenítõ, nagyobb lélegzetû klasszikus mûvével. Ezáltal építi tovább a gyermek társas nyelvhasználati, fogalmi gondolkodásbeli, érzelmi, ízlésbeli, erkölcsi mûveltségét. A 7–8. évfolyam már a következõ iskolafokozat tanulmányaira készít elõ. A mûvelõdési szokások és alapszerkezetek ebben az életszakaszban alakulnak ki. Mind a nyelvi, mind az irodalmi nevelés feladata a diákok érzelmi, szociális és intellektuális érésének támogatása. Erre a nyelvhasználati, a grammatikai, a jelentéstani témák és az irodalmi olvasmányok adnak módot. A fejlesztési területek kiemelt feladatai

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes